open-index/open-wikipedia-markdown huggingface dataset:
Leopoldo Rubido

**Leopoldo Rubido Ramonde**, nado en Cedeira o 28 de maio de 1942, é un profesor e político galego do PPdeG.

## Traxectoria 
Graduado Social, é profesor de Ensinanza Media en excedencia. Foi nomeado alcalde de Cedeira en 1973, continuando no cargo ata as primeiras eleccións democráticas. En 1977 decidiu construír un monólito na honra de Franco, decisión que tivo unha forte contestación de parte dos veciños; finalmente o monólito foi inaugurado o 14 de maio por Gonzalo Fernández de la Mora. Nas primeiras eleccións democráticas encabezou a candidatura de Coalición Democrática e foi elixido alcalde. Continuou como alcalde presentándose por Coalición Popular, Alianza Popular e PPdeG ata 1999. Tras unha paréntese de catro anos de goberno liderado polo BNG, Rubido volveu ser alcalde entre 2003 e 2007. En xuño de 2007 un pacto de goberno entre PSdeG-PSOE, BNG e TEGA fixo que tivese que abandonar a Alcaldía que pasou a mans do socialista José Luis Vergara. En 2011 volveu recuperar a alcaldía con maioría absoluta. A finais de 2013 anunciou a súa retirada como alcalde.

Leopoldo Rubido foi deputado provincial dende 1983. Foi senador pola provincia da Coruña na V e VI lexislaturas (1993-2000).
## Recoñecementos
En abril de 2016 o goberno de Mariano Rajoy concedeulle a encomenda de Afonso X O Sabio.
## Vida persoal
É irmán do xornalista Bieito Rubido e do político Luís Rubido, que o continuou na alcaldía entre 2013 e 2015.

## Notas 
## Véxase tamén 
### Outros artigos 
* Lista de senadores galegos desde a Transición
* Eleccións municipais en Cedeira

### Ligazóns externas 
* Ficha no Senado
* Leopoldo Rubido: «Quiero crear un gobierno que ilusione» Entrevista en *La Voz de Galicia*
Ricardo Pérez Queiruga

**Ricardo Pérez Queiruga**, nado en Ribeira o 10 de marzo de 1929 e finado ibídem o 11 de maio de 2017, foi un mestre, empresario e político galego.

## Traxectoria 
Pérez Queiruga traballou como profesor de educación física. Foi destinado ao Bierzo como profesor. Alí, foi nomeado alcalde do concello de Berlanga del Bierzo (León) en 1963, e permaneceu no posto ata 1965. Nese ano trasladouse a Ribeira para ocupar unha praza de docente na escola de Aguiño, que simultaneou tamén traballando no Colexio Galaxia, un centro de ensino local, onde estivo dando clase durnte unha década, ata 1975. Tamén deu clase de bacharelato en Ribeira. Durante un breve tempo tamén traballou como director da Caixa de Aforros de Santiago en Aguiño, foi patrón maior de Aguiño e ademais creou en 1974 unha empresa de fabricación de anzois para pesca, A Poutada, que acabou evolucionando nunha firma de material de pesca e de navegación deportiva.

O gobernador civil da Coruña, Miguel Vaquer, nomeouno alcalde de Ribeira en 1975. Pasou a formar parte de Alianza Popular. Nas Eleccións Xerais de 1979 formou parte da candidatura de Coalición Democrática (formada por AP) ao Congreso dos Deputados, se ben non resultou elixido. Encabezou esa mesma formación en Ribeira nas primeiras eleccións municipais dese mesmo ano, logrando sela forza máis votada pero sen logra-la alcaldía, xa que os demais grupos apoiaron ao candidato de UCD Lisardo Valeiras Bravo. Foi elixido Deputado autonómico por Alianza Popular tralas Eleccións ao Parlamento de Galicia de 1981, sendo nomeado Director Xeral de Pesca da Xunta de Galicia polo goberno de Xerardo Fernández Albor. Volveu ser elixido parlamentario tralas Eleccións ao Parlamento de Galicia de 1985, sendo nesa lexislatura Presidente da Comisión de Pesca do Parlamento e dende febreiro de 1987 portavoz parlamentario do grupo popular.

Nas eleccións de 1987 presentouse novamente á alcaldía de Ribeira por Alianza Popular, e se ben conseguiu só cinco concelleiros e quedou segunda forza, obtivo a alcaldía ao pactar con outras forzas políticas (a CPG e o CDS), polo cal renunciou aos seus cargos no Parlamento de Galicia. Nese mandato foi elixido deputado provincial. En marzo de 1989 superou unha moción de censura presentada polos socialistas. Nas Eleccións Xerais de 1989 foi elixido senador pola provincia da Coruña na IV lexislatura (1989-1993). Abandonou a alcaldía en 1991 tras decidir non presentarse á reelección.

Xa xubilado, licenciouse en Ciencias Políticas e da Administración pola Universidade de Santiago de Compostela, á idade de 75 anos.

## Notas 
## Véxase tamén 
### Outros artigos 
* Lista de senadores galegos desde a Transición
### Outros artigos 
* Eleccións municipais en Ribeira
### Ligazóns externas 
* Ficha no Senado
* Entrevista en La Voz de Galicia
N-VI

A **N-6** (anteriormente nomeada **N-VI**), coñecida tamén como **Estrada da Coruña**, é unha estrada radial española que une as cidades de Madrid e A Coruña, pasando por San Rafael, Tordesillas, Benavente, Astorga, Ponferrada e Lugo, entre outras.

A nomenclatura actual desta vía, así como do resto das estradas nacionais de España, estableceuse no cuarto plan xeral de estradas de 1940 (Plan Peña). A N-VI foi desdobrada en autovía A-6 desde o seu nacemento en Moncloa ata Collado Villalba, e no tramo entre Adanero e Benavente. No tramo entre Guadarrama e Adanero o seu itinerario é o alternativo á autoestrada de peaxe AP-6 polo Porto dos Leóns e a localidade segoviana de San Rafael. Tampouco foi desdobrada no tramo entre Benavente e Nadela. Foi desdobrada entre as localidades de Nadela e Lugo pasando a denominarse LU-11, e entre Lugo e o fin do seu límite municipal, ademais desde O Carballo (San Pedro de Nós, Oleiros) no km 586 pasa a denominarse AC-12 durante 9 km ata o porto da Coruña.

No ano 2012 estreouse a película *N-VI*, do director compostelán Pela del Álamo.

## Galería de imaxes 

Ficheiro:N-VI Becerreá.jpg|A N-VI en Becerreá
Ficheiro:N-VI Becerreá 459.jpg|km 459 en Becerreá
Ficheiro:Begonte.JPG|N-VI en Begonte
Ficheiro:A Castellana, Aranga.jpg|A N-VI na Castellana, Aranga
Ficheiro:Alto del León (8636820783).jpg|N-VI en Guadarrama, entre as provincias de Segovia e Madrid.
Ficheiro:Vista Becerreá N-VI.webm|Vídeo atravesando Becerreá pola N-VI.

## Notas 
## Véxase tamén 
### Bibliografía 
* 
* 
*
Unai Emery

**Unai Emery Etxegoien**, nado o 3 de novembro de 1971 en Hondarribia (Guipúscoa), é un exfutbolista e actual adestrador de fútbol español. Xogaba de centrocampista. Actualmente adestra o Aston Villa, da Premier League inglesa.

## Traxectoria 
### Adestrador 
O 14 de xaneiro&nbsp;de 2013 anunciouse a súa contratación polo Sevilla FC, substituíndo a Míchel.

## Persoal 
É fillo do tamén futbolista Juan Emery e neto de Antonio Emery, o primeiro porteiro en encaixar un gol na liga española, en 1929.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Rancid

**Rancid** é unha banda estadounidense de punk rock procedente de Berkeley (California) e formada no ano 1991. Creada por Tim Armstrong e Matt Freeman, que tocaran anteriormente na influente banda de ska punk Operation Ivy, Rancid é considerada (xunto con The Offspring e Green Day) unha das bandas que revitalizaron o interese do gran público polo punk rock nos Estados Unidos a mediados dos anos 90. A diferenza dos outros grupos mencionados, Rancid permaneceu nun selo independente e continúa tendo un son moito máis clásico con temática máis política, conectada así ás súas raíces do *underground*. As cancións de Rancid reflicten a súa forte postura de esquerdas, a súa aversión aos grandes selos e o seu descontento co elitismo punk.

Rancid está composto por Armstrong na guitarra e voces, Freeman no baixo e voces, Lars Frederiksen na guitarra e voces e Branden Steineckert na batería. A banda creárona Armstrong, Freeman e o antigo batería Brett Reed, que deixou o grupo no ano 2006 sendo substituído por Steineckert. Frederiksen uniuse a Rancid en 1993, cando a banda buscou un segundo guitarrista.

Ata a data Rancid leva editados sete álbums de estudio, un álbum compartido, un recompilatorio, dous EPs, unha serie de álbums ao vivo só vendidos *online* e ten aparecido nun bo feixe de discos colectivos. Levan vendidos ao redor dos 4 millóns de discos en todo o mundo, sendo a banda de punk rock independente de máis éxito de todos os tempos. O grupo acadou a fama en 1994 grazas ao seu segundo álbum, ''Let's Go*, que tiña o sinxelo "Salvation". No ano seguinte, Rancid editou o seu traballo máis famoso, *...And Out Come the Wolves*, de onde se sacaron os seus sinxelos máis coñecidos, "Roots Radicals", "Ruby Soho" e "Time Bomb". Os seus seguintes tres álbums, * Life Won't Wait*, *Rancid* e *Indestructible* foron aclamados pola crítica, pero non tiveron tanto éxito. O seu último traballo de estudio, *Trouble Maker'' foi lanzado en xuño do ano 2017.

## Discografía 
## Véxase tamén 
### Ligazóns externas 
* Páxina oficial da banda
My Chemical Romance

**My Chemical Romance** foi unha banda estadounidense de rock alternativo procedente de Nova Jersey e formada no ano 2001. O grupo estivo composto polo vocalista Gerard Way, os guitarristas Ray Toro e Frank Iero e o baixista Mikey Way. Pouco despois de crearse, a banda asinou co selo Eyeball Records e editou o seu álbum de estrea, *I Brought You My Bullets, You Brought Me Your Love* no ano 2002. Ao ano seguinte conseguiron un contrato con Reprise Records e lanzaron *Three Cheers for Sweet Revenge* no 2004, sendo todo un éxito. O seu álbum conceptual de 2006, *The Black Parade*, conseguiu eclipsar o anterior traballo conseguindo críticas moi favorables. O seu cuarto álbum de estudio, *Danger Days: The True Lives of the Fabulous Killjoys*, foi lanzado o 22 de novembro do 2010. A banda anunciou a súa separación o 22 de marzo do 2013 a través dun breve comunicado na súa páxina web.

## Discografía 
### Álbums de estudio 
* *I Brought You My Bullets, You Brought Me Your Love* - 2002 (Eyeball Records).
* *Three Cheers for Sweet Revenge* - 2004 (Reprise Records).
* *The Black Parade* - 2006 (Reprise Records).
* *Danger Days: The True Lives of the Fabulous Killjoys* - 2010 (Reprise Records).

### EPs 
* *Like Phantoms, Forever* - 2002 (Eyeball Records)
* *Warped Tour Bootleg Series* - 2005 (Reprise Records)
* *Live and Rare* - 2007 (Warner Music Japan)
* *The Black Parade: The B-Sides* - 2009 (Reprise Records)
* *The Mad Gear and Missile Kid* - 2010 (Reprise Records)

## Notas 
## Véxase tamén 
### Ligazóns externas 
* Páxina oficial
Meat Puppets

**Meat Puppets** é unha banda de rock alternativo estadounidense formada en xaneiro de 1980 en Phoenix (Arizona). Orixinalmente estivo composto por Curt Kirkwood (guitarra/voces), o seu irmán Cris Kirkwood (baixo) e Derrick Bostrom (batería). Os irmáns Kirkwood coñeceron a Bostrom cando ían á Brophy Prep High School en Phoenix. Os tres trasladáronse a Tempe (unha cidade nas afóras de Phoenix onde está a Universidade Estatal de Arizona), onde os irmáns mercaron dúas casas pegadas, unha das cales tiña un pendello onde ensaiaban regularmente.

Meat Puppets foi un dos grupos máis notables do conxunto do selo SST Records (a través do cal editaron a meirande parte dos seus discos), e comezou como unha banda de punk rock pero, como moitos dos seus compañeiros de SST, Meat Puppets conseguiu un son propio, mesturando punk con country e rock psicodélico, coa axuda da característica voz de Curt. Meat Puppets posteriormente gañou moita fama cando os irmáns Kirkwood foron convidados para tocaren con Nirvana no seu *MTV Unplugged* en 1993. O álbum de 1994, *Too High to Die*, converteríase, xa que logo, na súa edición máis exitosa. O grupo separouse dúas veces, en 1996 e en 2002, pero reuniuse novamente no ano 2006.

Meat Puppets influenciaron a varias bandas como Nirvana, Dinosaur Jr., Pavement ou Soundgarden.

## Discografía 
### Álbums de estudio 
### EPs 
## Véxase tamén 
### Ligazóns externas 
* Páxina oficial
R.U.R.

miniatura|Escena de *R.U.R.* amosando tres robots

***R.U.R.***, subtitulada *Rossumovi univerzální roboti*, é unha obra de teatro de ciencia ficción escrita polo autor checo Karel Čapek. A súa estrea foi en 1920 en Praga, é famosa por utilizar por vez primeira o termo "robot".

## Desenvolvemento 
A peza comeza nunha fábrica onde se fabrica xente artificial, chamada robots, que son máis semellantes á idea moderna de androide ou clons, xa que poden ser confundidos por humanos. Primeiro traballan felices para os humanos mais iso muda cando se produce unha revolta dos robots que acaba coa desaparición da raza humana.

## Adaptacións 
O 11 de febreiro de 1938, a BBC emitiu unha adaptación de 35 minutos para a televisión dunha parte da peza, foi a súa primeira produción de ciencia ficción. En 1941 BBC radio realizou unha versión para a radio e en 1948 realizou outra adaptación para a televisión, desta volta de toda a peza cunha duración de noventa minutos. Non se conserva ningunha desas adaptcións. O compositor checo Zdeněk Blažek realizou unha ópera en 1977 baseada na obra, e a BBC Radio 3 realizou unha nova dramatización en 1989.

## Notas
Miguel Pampín Rúa

**Miguel Ramón Pampín Rúa**, nado en Melide o 26 de febreiro de 1963, é un político galego do PPdeG.

## Traxectoria
Foi Director do Centro de Servizos Sociais de Melide. Foi alcalde do concello de Melide entre 1991 e 2004. En maio de 2004 deixou a alcaldía para centrarse no Senado, sendo substituído pola súa compañeira de partido Ángeles Vázquez Mejuto. Foi Presidente do Consorcio de Concellos Galegos do Camiño de Santiago (1999-2000). Foi senador pola provincia da Coruña (2000-2008). En 2011 publicou o libro *El verdadero Camino de Santiago. El Camino de la fe*.

## Notas
## Véxase tamén 
### Outros artigos 
* Lista de senadores galegos desde a Transición
* Eleccións municipais en Melide
### Ligazóns externas
*Ficha no Senado
Manuel Preciado

**Manuel "Manolo" Preciado Rebolledo**, nado en El Astillero (Cantabria) o 28 de agosto de 1957 e finado en Valencia o 7 de xuño de 2012, foi un futbolista e adestrador de fútbol español. Xogaba de defensa.

## Traxectoria 
O 31 de xaneiro de 2012 foi destituído como adestrador do Sporting de Gijón.

O 6 de xuño de 2012, asinou un contrato por un ano co Villarreal CF, co obxectivo de devolvelo á Liga BBVA tras o seu descenso na tempada anterior. Porén, un día despois faleceu nun residencial da praia El Perelló, en Valencia, por mor dun infarto de miocardio agudizado por un virus.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Marcelino García Toral

**Marcelino García Toral**, nado en Villaviciosa (Asturias) o 14 de agosto de 1965, é un exfutbolista español e actual adestrador de fútbol. Xogaba de centrocampista e actualmente adestra o Villarreal Club de Fútbol.

## Traxectoria 
### Adestrador 
O 14 de xaneiro de 2013 fíxose oficial a súa contratación polo Villarreal CF até o final da tempada 2012–13, en substitución de Julio Velázquez.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Javier Vidales

**Javier Rodríguez Vidales**, nado o 14 de setembro de 1965 en Astorga (León), é un exfutbolista español e actual adestrador de fútbol.

## Traxectoria 
O 5 de xaneiro de 2010 anunciouse a súa contratación para adestrar ao Sporting de Gijón B, en substitución de Abelardo Fernández. O 23 de xuño do mesmo ano, foi renovado novamente como adestrador do Sporting B de cara á tempada 2010–11.

## Notas 
## Véxase tamén 
### Ligazóns externas 
* Datos do adestrador en bdfutbol.com
Ángel Viadero

**Ángel Viadero Odriozola**, nado en Santander o 3 de xaneiro de 1969, é un exfutbolista español e actual adestrador de fútbol. Actualmente está sen equipo.

## Traxectoria 
Cara a tempada 2010–11 foi contratado polo Pontevedra CF, sendo cesado no mes de outubro debido aos malos resultados.

## Notas 
## Véxase tamén 
### Ligazóns externas 
* Datos do adestrador en bdfutbol.com
José Luis Torres Colomer

**José Luis Ramón Torres Colomer**, nado en Ribeira o 22 de agosto de 1942, é un político galego.

## Traxectoria 
Foi mariño mercante. Vinculado a UCD, foi Director Xeral de Pesca e Marisqueo (1978-1982) da Xunta de Galicia preautonómica. Foi candidato de UCD nas Eleccións ao Parlamento de Galicia de 1981 e asumiu a acta de deputado trala renuncia dun compañeiro en febreiro de 1982. Pasou a formar parte do PDP despois da disolución de UCD en febreiro de 1983. En outubro de 1983 foi nomeado Director Xeral de Cultivos Mariños da Xunta de Galicia, manténdose ata 1985. Volveu a ser elixido deputado no Parlamento de Galicia nas listas de Coalición Popular nas Eleccións ao Parlamento de Galicia de 1985. Foi elixido concelleiro en Ribeira en 1987 encabezando a candidatura da CPG, sendo tenente de alcalde en coalición con AP e CDS. Foi elixido de novo deputado autonómico, xa polo Partido Popular, tralas Eleccións ao Parlamento de Galicia de 1989, onde se mantivo ata 1991 ao ser elixido alcalde de Ribeira con maioría absoluta. Revalidou a alcaldía con maioría absoluta nas sucesivas eleccións ata que renunciou a presentarse como candidato nas Eleccións municipais de 2011, sendo substituído como candidato e, posteriormente, como alcalde por Manuel Ruiz Rivas. Ostentou varios cargos na Mancomunidade Arousa-Norte da que foi presidente en diversas ocasións de forma rotatoria cos demais alcaldes da comarca. 

Foi Presidente da Federación Galega de Municipios e Provincias de 1992 a 1995. Foi deputado na Deputación da Coruña de 1995 a 2007, sendo Vicepresidente de 1995 a 1999, e Presidente de 1999 a 2003. Foi elixido senador pola provincia da Coruña nas Xerais de 2008, sendo reelixido en 2011, 2015 e 2016, ata a súa retirada das listas en 2019.

## Notas 
## Véxase tamén 
### Bibliografía 
* 
### Outros artigos 
* Lista de senadores galegos desde a Transición
* Eleccións municipais en Ribeira
### Ligazóns externas 
* Ficha no Senado
Miguel Ángel Portugal

**Miguel Angel Portugal Vicario**, nado en Quintanilla de las Viñas (Burgos) o 28 de novembro de 1955, é un exfutbolista español e actual adestrador de fútbol. Xogaba de centrocampista e actualmente está sen equipo, logo de ser destituído.

## Véxase tamén 
### Ligazóns externas 
* Datos do xogador en bdfutbol.com
* Datos do adestrador en bdfutbol.com
Pa Ariki

A dinastía **Pa Ariki** é unha das dúas liñas de ariki, coa dos Kainuku Ariki, da tribo (*vaka*) de Takitumu na illa de Rarotonga (Illas Cook).

## Arikis
### Entre Tai te Ariki (ca. 1300) e Pa Taputapuatea (ca. 1820)
As dúas versión de arikis publicáronse no *Journal of the Polynesian Society*. A primeira en 1892 co título de *e tuatua teia no te tupuanga mai o Pa, Ariki o Takitumu, no roto aia i te uanga ariki a Atea ma Papa mei Avaiki* recolle a realizada en 1857 polo misioneiro Charles Pitman de Pa Upoko Takau Ariki, nunha versión traducida e anotada por Henry Nicholas. A segunda, titulada *Ko to Rarotonga are-korero teia no Iro-nui-ma-oata*, publicouse en 1917, recolleuna Stephen Savage de Tamuera Te Rei.

### De Pa Taputapuatea (ca. 1820) en diante
[miniatura|esquerda|200px|De esquerda a dereita : [Pa Maretu Ariki, Makea Takau Ariki, Hon. H.C. Mills, Tinomana Mereana Ariki]]

*Pa te Pou Ariki , ariki en 1823
*Pa Upoko Takau Ariki, sucedeu a seu pai en 1855.
*Pa Maretu Ariki, fillo adoptivo de Upoko Takau e Opura. 
*Pa Tetianui Ariki, dona de Makea Vakatini Daniela (da dinastía Makea Vakatini Ariki). Nada en 1867 e entronizada en 1907, non tivo fillos e a dinastía pasou a outra liña.
*Pa Tepaeru Terito Ariki, nada o  14 de agosto de 1923, entronizada en 1924, casou en 1979 con Tom Davis
*(48/37) Pa Tepaeru Teariki Upokotini Marie Ariki, entronizada o 27 de xuño de 1990.

## Notas 
## Notas
*"*Ko to Rarotonga are-korero teia no Iro-nui-ma-oata*", by Tamuera Te Rei, JPS, vol.22 (1917), p.&nbsp;45-65.
**e tuatua teia no te tupuanga mai o Pa, Ariki o Takitumu, no roto aia i te uanga ariki a Atea ma Papa mei Avaiki*, Genealogies and historical notes from Rarotonga - Part I, JPS, vol.1 (1892), p.&nbsp;20-29.
Armando Castosa

**Armando Castosa Alvariño**, nado en Cospeito o 22 de novembro de 1963, é un político galego vinculado ao PPdeG.

## Traxectoria 
É funcionario da Administración Local. É alcalde do concello de Cospeito dende 1991. Foi deputado na Deputación de Lugo de 1995 a 1999 e dende 2007 á actualidade. É presidente da Mancomunidade de Concellos da Terra Chá dende 2007. É senador pola provincia de Lugo dende 2008, cargo que revalida en 2011.

## Véxase tamén 
### Outros artigos 
* Lista de senadores galegos desde a Transición
* Eleccións municipais en Cospeito

### Ligazóns externas 
*Ficha no Senado
Manuel Pellegrini

**Manuel Luis Pellegrini Ripamonti**, nado en Santiago de Chile o 16 de setembro de 1953, é un exfutbolista chileno e actual adestrador de fútbol. Xogaba de defensa&nbsp;e actualmente adestra o Real Betis Balompié da Liga Santander.

## Palmarés 
### Adestrador 
;Universidad Católica
* **Copa Interamericana (1):** 1994
* **Copa Chile (1):** 1995

;LDU Quito
* **Serie A de Ecuador (1):** 1999

;San Lorenzo
* **Primeira división da Arxentina (1):** Clausura 2001
* **Copa Mercosur (1):** 2001

;River Plate
* **Primeira división da Arxentina (1):** Clausura 2003

;Villarreal
* **Copa Intertoto (1):** 2004

;Manchester City
* **Premier League (1):** 2013/14.
* **Football League Cup (2):** 2013/14, 2015/16.

;Betis
* **Copa do Rei (1):** 2021/22.

## Véxase tamén 
### Ligazóns externas 
* Datos do adestrador en bdfutbol.com 
* Datos do adestrador en soccerbase.com
Club de Fútbol Profesional de la Universidad de Chile

O **Club de Fútbol Profesional de la Universidad de Chile** é un club de fútbol chileno da cidade de Santiago. Fundouse o 24 de maio de 1927 como *Club Universitario de Deportes* e actualmente compite na Primeira División de Chile. O club gañou, ata agora, 17 coroas liga en Chile, e unha Copa Suramericana (2011).

## Véxase tamén 
### Ligazóns externas 
* Páxina oficial do club
Universal Sports Hall CSKA

O **Alexander Gomelsky Universal Sports Hall CSKA** (en ruso: *Универсальный спортивный комплекс ЦСКА*, tr.: Universalʹnyĭ sportivnyĭ kompleks CSKA), coñecido antigamente como *CSKA Palace of Sports* é un pavillón deportivo situado na cidade de Moscova, Rusia, inaugurado en 1979. O pavillón recibe o nome na honra de Alexander Gomelsky, antigo adestrador do CSKA e presidente honorífico.

## Historia 
O pazo de deportes, que acolle os encontros como local do CSKA Moscova, rematouse de construír en 1979, durante os preparativos cara ás Olimpíadas de Moscova 1980. O pavillón foi utilizado durante os propios Xogos.

## Véxase tamén 
### Outros artigos 
* CSKA Moscova
* Xogos Olímpicos de 1980
* More Sports News

### Ligazóns externas 
* Información en Worldstadiums
Club Deportivo O'Higgins

O '''Club Deportivo O'Higgins''' é un club de fútbol chileno da cidade de Rancagua. Fundouse o 7 de abril de 1955 pola fusión do América de Roncagua e o O'Higgins Braden e actualmente compite na Primeira División de Chile.

## Véxase tamén 
### Ligazóns externas 
* Páxina oficial do club
Club Deportivo Universidad Católica

O **Club Deportivo Universidad Católica** é un club de fútbol chileno da cidade de Santiago. Fundouse o 21 de abril de 1937 e actualmente compite na Primeira División de Chile.

## Trofeos

Image:Trofeo del Torneo Internacional de Pascua 1950.png|
Image:Copa Torneo Nacional de Ascenso 1956.JPG|
Image:Copa República.JPG| 
Image:Trofeo Ciudad de Palma.JPG|
Image:Trofeo del Campeonato Nacional 1987 de Chile.JPG|
|
Image:Trofeo Apertura 1997 Chile.JPG|
Image:Replica copa chile.JPG|
Image:Copa UC Sub 17.JPG|
Image:Manchester Premier Cup.JPG|

## Véxase tamén
### Ligazóns externas
*Páxina oficial do club
Carmen Leyte

**María del Carmen Leyte Coello**, nada en Vigo o 3 de decembro de 1953, é unha médica e política galega vinculada ao PPdeG.

## Traxectoria 
miniatura|Papeleta para o Senado nas Eleccións de abril de 2019.
Licenciada en Medicina e Cirurxía, é especialista en Medicina Familiar e Comunitaria. Foi alcaldesa do concello de Cartelle entre 1991 e 2017, cando abandonou o concello para dedicarse plenamente ao Senado. É senadora pola provincia de Ourense dende 2008.

É irma do profesor Arturo Leyte.

## Véxase tamén 
### Outros artigos 
* Lista de senadores galegos desde a Transición
* Eleccións municipais en Cartelle
### Ligazóns externas 
* Ficha no Senado
Sinan Erdem Spor Salonu

O **Sinan Erdem Spor Salonu**, antes coñecido como *Ataköy Dome*, é un pavillón deportivo cuberto situado na beira europea de Istanbul, Turquía. Era a cancha onde xogaban os seus partidos como locais os clubs de baloncesto profesionais Efes Pilsen S.K. e Fenerbahçe Ülker. Ten capacidade para 16.000 espectadores.

## Características 
Inaugurado o 23 de abril de 2010, o pavillón ten capcidade para 22.500 espectadores en concertos e para 16.000 espectadores en cadeiras en partidos de baloncesto, o que o converten no pavillón cuberto máis grande do país e o terceiro de Europa (aínda que en capacidade para partidos de baloncesto non o é). O pavillón recibe o nome de Sinam Erdem (1927-2003), que foi presidente do Comité Olímpico de Turquía de 1989 até a súa morte en 2003.

## Véxase tamén 
### Ligazóns externas 
* Galería de imaxes
Estadio da Paz e da Amizade

O **Estadio da Paz e a Amizade**, coñecido tamén polo acrónimo S.E.F. (Stadio Eirinis kai Filias, en grego: Στάδιο Ειρήνης και Φιλίας), é unha instalación deportiva dedicada especialmente á disputa de partidos de baloncesto situada no Pireo, Ática.

Este pavillón, sede central do Complexo Olímpico Deportivo de Faliro (O Pireo, Grecia), acolleu a competición de voleibol nos Xogos Olímpicos de 2004 e desde 1992 é a cancha oficial de xogo do ΚΑΕ Olympiacos.

## Véxase tamén 
### Outros artigos 
* O Pireo
* Olympiacos BC

### Ligazóns externas 
* Sitio web oficial
* Peace and Friendship Stadium SEF en Stadia.gr
Arturo Leyte

**Arturo Leyte Coello**, nado en Vigo o 5 de febreiro de 1956, é un filósofo galego.

## Traxectoria 
Estudou nas Universidades Autónoma e Central de Barcelona e na Universidade de Múnic. É catedrático de Filosofía na Universidade de Vigo. Especializouse no idealismo alemán e Heidegger e está vencellado á Comisión Schelling de Múnic. Fixo numerosas edicións en castelán de filósofos alemáns e publicou traballos centrados na hermenéutica, o idealismo, a filosofía grega e a estética. Destacan as súas obras *Schelling y el origen del Idealismo alemán*, *Ensaios sobre Heidegger* e a introdución a *Identidad y diferencia*. En 1994 coordinou con Helena Cortés un número de *Grial* sobre *O pensamento mítico*.

## Obra en galego
### Ensaio
**Ensaios sobre Heidegger*, 1995, Galaxia.

## Obra en castelán
### Ensaio
**Las épocas de Schelling*, 1998.
**Una mirada a la filosofía de Schelling*, 2000.
**Heidegger*, 2005.
**El arte, el terror y la muerte*, 2006.

## Véxase tamén 
### Ligazóns externas 
*Ficha en Galaxia
Liga Deportiva Universitaria de Quito

O **Liga Deportiva Universitaria** é un club de fútbol ecuatoriano da cidade de Quito. Fundouse o 11 de xaneiro de 1930 e actualmente compite na Serie A de Ecuador. Mantén unha rivalidade forte co SD Aucas, co cal disputa o chamado *Superclásico de Quito*. Trátase do único equipo de Ecuador que ten no seu palmarés tódolos títulos continentais de Suramérica, acadados recentemente, o cal fai que este equipo ocupe actualmente a 1ª posición na clasificación de clubs da Conmebol.

## Palmarés 
### Torneos nacionais 
* **Serie A (10)**: 1969, 1974, 1975, 1990, 1998, 1999, 2003, Apertura 2005, 2007, 2010
### Torneos internacionais 
* **Copa Libertadores (1)**: 2008
* Copa Suramericana **(1)**: 2009
* Recopa Suramericana **(2)**: 2009, 2010

## Estadio 
O LDU Quito xoga os seus encontros como local no estadio coñecido como Casa Blanca, da súa propiedade, construído en 1997, e cunha capacidade para mais de 41.596 seareiros. Trátase do estadio máis grande da capital de Ecuador, Quito, e o segundo máis grande do país.
350px|miniatura|dereita|Estadio Casa Blanca, fogar do LDU Quito.

## Xogadores 
### Cadro actual 
 12px|Capitán

 

## Notas 
## Véxase tamén 
### Outros artigos 
* Copa Libertadores
### Ligazóns externas 
* Páxina oficial do club
Anyone Can Play Guitar

"**Anyone Can Play Guitar**" é un sinxelo da banda inglesa de rock alternativo Radiohead, editado en febreiro de 1993 como avance do seu primeiro álbum *Pablo Honey*. Trátase do segundo sinxelo do grupo, e o primeiro en ter unha audiencia ampla ("Creep" fora publicado en cantidades limitadas poucos meses antes, e non acadou bos postos nas listas nun principio). "Anyone Can Play Guitar" impresionou relativamente pouco nas listas, pero foi unha canción básica nos seus concertos de principios e mediados dos 90.

## Listaxe de cancións 
### CD británico
#"Anyone Can Play Guitar" (single edit)
#"Faithless the Wonder Boy"
#"Coke Babies"

### CD holandés
#"Anyone Can Play Guitar" (single edit)
#"Faithless the Wonder Boy"

### CD australiano
#"Anyone Can Play Guitar"
#"Creep"
#"Pop Is Dead"
#"Thinking About You (EP Version)"
#"Killer Cars (Acoustic)"
27 (sinxelo)

"**27**" é unha canción da banda escocesa de rock alternativo Biffy Clyro, editada como sinxelo no Reino Unido o 9 de abril do 2001, do seu álbum de estrea *Blackened Sky*. Foi o primeiro sinxelo do grupo lanzado a través do selo Beggar's Banquet. Aínda que o tema non entrou na lista británica de sinxelos, chegou ao posto 43 da lista independente.

## Listaxe de cancións 
Letra composta por Simon Neil. Música por Biffy Clyro.
#"27" – 3:27
#"Instructio4" – 5:53
#"Breatheher" – 3:54
I Stay Away

"**I Stay Away**" é o segundo sinxelo do EP de Alice in Chains *Jar of Flies*, editado no ano 1994 polo selo Columbia Records. A canción foi incluída nos álbum recompilatorios *Nothing Safe: Best of the Box* (1999), *Music Bank* (1999), *Greatest Hits* (2001), e *The Essential Alice in Chains* (2006).
Mosteiro de San Vicenzo de Pombeiro

O **mosteiro de San Vicenzo de Pombeiro** ou **San Vicente Polumbario** é unha edificación relixiosa da que queda a igrexa de estilo románico situada na parroquia de Pombeiro do concello de Pantón na Ribeira Sacra.

## Historia
De orixes eremíticas, remontables ao Reino Suevo, semella ter sido fundada pola raíña de Galicia Goto Muñiz, dona de Sancho Ordóñez no século X. En 1109, a raíña Orraca doouna á Orde de Cluny. Coincidindo co esplendor do monacato medieval, foi reedificada no século XII e XIII. Foi priorado ata o 1526 en que foi asumido polo mosteiro de Santo Estevo de Ribas de Sil. Igual que outros mosteiros bieitos, as reformas dos Reis Católicos, sometérono á Congregación de Valladolid.

## Arquitectura
Contén tres naves e os correspondentes tras ábsidas. A portada principal, enmarcada entre contrafortes e baixo un decorado gardachoivas é de estilo protogótico. As outras portadas, de época similar, son tamén de notable interese arquitectónico medieval, a do norte, tamén enmarcada en contrafortes, sitúase baixo un apreciable rosetón.

Existen pinturas interiores do século XV, e retablos renacentista e barroco.

## Galería de imaxes 
## Véxase tamén 
### Ligazóns externas 
*Las pinturas murales de San Vicenzo de Pombeiro
Dancing Days

"**Dancing Days**" é unha canción da banda inglesa Led Zeppelin. O tema aparece no seu álbum de 1973 *Houses of the Holy*, e foi gravado en 1972. Inspirouse nunha melodía hindú que Jimmy Page e Robert Plant escoitaron cando viaxaron a Bombai.

Este foi o primeiro tema do álbum que Atlantic Records levou ás emisoras de radio. Foi estreado o 24 de marzo de 1973 na BBC Radio One.

Ao igual que outro tema do álbum, "Over the Hills and Far Away" (que aparece no sinxelo), "Dancing Days" foi presentada pola banda en directo antes do seu lanzamento comercial. Aínda que existe unha cinta pirata que insinúa que foi tocada por ver primeira no Wembley Empire Pool en novembro de 1971, as evidencias suxiren que a inclusión nesa cinta foi un engano. A primeira aparición nun directo documentada é en Seattle o 19 de xuño de 1972, onde foi interpretada dúas veces: unha durante o concerto e outra nos "bises". A canción sería tocada frecuentemente no resto desa xira, aparecendo unha versión da mesma no álbum ao vivo *How the West Was Won*. Coa edición de *Houses of the Holy*, porén, "Dancing Days" deixouse de tocar bastante en directo, aínda que unha versión acústica abreviada foi tocada de cando en vez na súa xira estadounidense de 1977.

## Listaxe de cancións 
**1973 7" single**
* A. "Dancing Days" (Page, Plant) 3:43
* B. "Over the Hills and Far Away" (Page, Plant) 4:47

**1973 7" radio edit**
* A. "Dancing Days" [stereo] (Page, Plant) 3:43
* B. "Dancing Days" [mono] (Page, Plant) 3:43

**1973 7" EP**
* A1. "Dancing Days" (Page, Plant) 3:43
* A2. "D'yer Mak'er" (Bonham, Jones, Page, Plant) 4:23
* B1. "The Song Remains the Same" (Page, Plant) 5:30
* B2. "The Crunge" (Bonham, Jones, Page, Plant) 3:17

## Persoal
* Robert Plant - voces
* Jimmy Page - guitarra
* John Paul Jones - baixo e órgano
* John Bonham - batería

## Versións 
* 1989: H.P. Zinker (*...And There Was Light* EP)
* 1993: Bad Livers (*The Song Retains the Name II*)
* 1995: Stone Temple Pilots (*Encomium: A Tribute to Led Zeppelin*)
* 1998: Morgaua Quartet (*Destruction: Rock Meets Strings*)
* 1999: Kelly Hansen (*The Song Remains Remixed: A Tribute to Led Zeppelin*)
* 2002: Stereofeed (*The String Quartet Tribute to Led Zeppelin*)
* 2005: Hampton String Quartet (*Take No Prisoners!*)
* 2006: The Rockies (*The Music of Led Zeppelin*)
* 2007: Vanilla Fudge (*Out Through the in Door*)
* 2007: Blackjack (*Live* [recorded 2006])
* 2007: Razed in Black (*The Many Faces of Led Zeppelin* [remix])
* 2008: Gov't Mule (*Holy Haunted House* [recorded live 2007])
* 2008: John Wetton & Geoff Downes (*Led Box: The Ultimate Led Zeppelin Tribute*)
* 2008: David Wayne (*Songs of Yesterday*)
Juan Carlos Ríos Vidal

**Juan Carlos Ríos Vidal**, nado en Sanlúcar de Barrameda (Cádiz) o 17 de novembro de 1964, é un adestrador de fútbol español.

## Traxectoria 
En xuño de 2012 desvinculouse do FC Cartagena. O seu substituto foi José Francisco Grao.

## Véxase tamén 
### Ligazóns externas 
* Datos do adestrador en bdfutbol.com
Date with the Night

"**Date with the Night**" é o primeiro sinxelo editado pola banda estadounidense de indie rock Yeah Yeah Yeahs, aparecido o 14 de abril do 2003 como parte do seu álbum *Fever to Tell*. O sinxelo inclúe a cara-b "Yeah! New York", que tamén pode atoparse como canción extra na edición británica do álbum, e unha remestura de "Bang", do seu EP de estrea, *Yeah Yeah Yeahs*. O sinxelo acadou o número 16 nas listas inglesas. A canción está dispoñible como descarga para o videoxogo *Rock Band*.
She's So High

"'''She's So High'*" é unha canción da banda inglesa de rock alternativo Blur, editada como o seu sinxelo de estrea o 15 de outubro de 1990. Foi nomeado pola revista *NME* sinxelo da semana e incluíuse no recompilatorio *Blur: The Best of* no lugar de temas máis exitosos da banda. Tamén foi o primeiro corte do álbum de estrea do grupo, *Leisure'', editado en 1991. O sinxelo acadou o número 48 na lista británica de sinxelos.

## Listaxe de cancións 
**12"**
#"She's So High"
#"Sing"
#"I Know" (extended)

**7" e casete**
#"She's So High" (edit)
#"I Know"

**CD**
#"She's So High" (edit) - 3:49
#"I Know" (extended) - 6:29
#"Down" - 5:56

**CD europeo**
#"She's So High" (edit) - 3:49
#"I Know" - 3:31
#"High cool" (easy listening mix)
#"Bad Day" (leisurely mix)
Plug In Baby

"**Plug In Baby**" é unha canción da banda inglesa de rock alternativo Muse, editado como sinxelo do seu segundo álbum *Origin of Symmetry* o 5 de marzo do 2001. "Plug In Baby" converteuse no sinxelo da banda que chegou máis alto nas listas ao conseguir o posto 11 na *UK Singles Chart*, ata que foi superado por "Time Is Running Out" no ano 2003. Na actualidade, "Plug In Baby" está considerada unha das cancións de Muse máis destacables, e ten aparecido nos álbums ao vivo *Hullabaloo Soundtrack* (2002) e *HAARP* (2008). "Plug In Baby" adoita ser eloxiada polo riff de guitarra do seu principio; os lectores de *Total Guitar* votárono como o 13 mellor de todos os tempos no ano 2004. O comezo ten semellanzas coa toccata de Bach "Tocata e fuga en re menor, BWV 565". "Plug In Baby" foi nun principio gravada como demo en 1997, aínda que cun riff distinto.

## Listaxe de cancións 
Todos os temas compostos por Matthew Bellamy.

;Vinilo de 7" vinyl; Casete compacto
# "Plug In Baby" &ndash; 3:39
# "Nature_1" &ndash; 3:40

;CD sinxelo, disco 1
# "Plug In Baby" &ndash; 3:39
# "Nature_1" &ndash; 3:40
# "Execution Commentary" &ndash; 2:30
# "Plug In Baby" (vídeo musical) &ndash; 3:41

;CD sinxelo, disco 2
# "Plug In Baby" &ndash; 3:39
# "Spiral Static" &ndash; 4:46
# "Bedroom Acoustics" &ndash; 2:37

;CD sinxelo australiano e alemán
# "Plug In Baby" &ndash; 3:39
# "Nature_1" &ndash; 3:40
# "Execution Commentary" &ndash; 2:30
# "Spiral Static" &ndash; 4:44
# "Bedroom Acoustics" &ndash; 2:35

;CD sinxelo Benelux
# "Plug In Baby" &ndash; 3:39
# "Nature_1" &ndash; 3:40
# "Spiral Static" &ndash; 4:44
# "Plug In Baby" (vídeo musical) &ndash; 3:39

;CD xaponés
# "Plug In Baby" &ndash; 3:39
# "Nature_1" &ndash; 3:40
# "Execution Commentary" &ndash; 2:30
# "Bedroom Acoustics" &ndash; 2:35

;CD promocional
# "Plug In Baby" &ndash; 3:18
Loser (canción)

"**Loser**" é unha canción do músico estadounidense de rock alternativo Beck, editado como sinxelo do seu terceiro álbum *Mellow Gold* inicialmente o 8 de marzo de 1993 a través do selo independente Bong Load Custom. Foi escrita por Beck e o produtor Carl Stephenson, e ámbolos dous produciron o tema xunto a Tom Rothrock.

Cando foi editado inicialmente, "Loser" comezou a ter difusión en varias emisoras de rock moderno, e a súa popularidade permitiulle a Beck conseguir un contrato coa subsidiaria de Geffen Records DGC Records. Despois de que a canción fose reeditada pola DGC, acadou o posto 10 na lista *Billboard Hot 100* en abril de 1994.

"Loser" foi elixida a novena mellor canción dos anos 90 pola publicación musical de Internet Pitchfork Media, na súa lista das 200 mellores cancións desa década, e *Rolling Stone* situona no posto 203 na súa lista de 2010 das 500 mellores cancións de todos os tempos.

## Listaxe de cancións 
Todos os temas por Beck, agás onde se indique.
;Bong Load 12"
#"Loser" (Beck, Carl Stephenson) – 3:58
#"Steal My Body Home" – 5:18

;CD estadounidense
#"Loser" (Beck, Carl Stephenson) – 3:58
#"Corvette Bummer" – 4:57
#"Alcohol" – 3:51
#"Soul Suckin Jerk (Reject)" – 6:10
#"Fume" – 4:29

;7" e casete estadounidense
#"Loser" (Beck, Carl Stephenson) – 3:58
#"Alcohol" – 3:51

;7" e casete británico
#"Loser" (Beck, Carl Stephenson) – 3:58
#"Alcohol" – 3:51
#"Fume" – 4:29

;CD británico e sueco
#"Loser" (Beck, Carl Stephenson) – 3:58
#"Totally Confused" – 3:28
#"Corvette Bummer" – 4:56
#"MTV Makes Me Want to Smoke Crack" (Lounge Version) - 3:29

## Notas
Club Voleibol Tenerife

O **Club Voleibol Tenerife** é un equipo  de voleibol feminino da cidade de Santa Cruz de Tenerife, Illas Canarias. Actualmente compite baixo o nome de **Fígaro Peluqueros Tenerife**, aínda que no pasado competiu na localidade veciña de San Cristóbal de la Laguna. É o club máis laureado do estado español incluíndo as categorías masculina e feminina.
## Historia
O club foi fundado en agosto de 1981 polo seu presidente Quico Cabrera co apoio de **Alpine**, e dende aquela competiu cos nomes de **Afelsa**, **Seur**, **Los Compadres**, **Airtel**, **Spar**, **TuBillete.com** e **Construcciones Marichal**. Dende a súa fundación, o club tardou tres anos en ascender á División de Honra, aínda que descendeu nesa mesma tempada (1985-86), recuperando a máxima categoría ao ano seguinte. Dende este último ascenso e ata a actualidade mantívose na máxima categoría. Logo de dezasete anos consecutivos disputando competicións europeas, na tempada 2003-04 conseguiu o máximo título continental, a Indesit Champions League, converténdose no primeiro e único equipo español en conseguir este título. No referente ás competicións españolas, o Tenerife foi o gran dominador do voleibol español na última década, na que conseguiu seis dobretes (Liga e Copa) consecutivos. A mellor tempada do club foi a 2003-04, tempada na que conseguiu catro títulos: Liga, Copa, Supercopa e Champions League.

Participou en cinco ocasións na *Final Four* da Indesit Champions League, organizando a fase final nas edicións do 2004 e 2005, disputándose no Pavillón Insular Santiago Martín de San Cristóbal de la Laguna, Tenerife. Así, no 2004, no seu propio pavillón, puido proclamarse campión da máxima competición europea de clubs; en 1999 quedara cuarto, e no 2001 e 2005 conseguiu a terceira posición. A última participación nunha final europea do equipo tinerfeño produciuse no 2007, en Zürich, onde finalizou no terceiro lugar tras vencer na final de consolación ao equipo local, o Voléro Zürich. Foi esta tempada 2006-07 a peor da última década, xa que o equipo tan só logrou engadir ao terceiro posto europeo o subcampionato de Liga fronte ao recentemente creado Grupo 2002 Murcia.

Dende o seu regreso definitivo á División de Honra en 1987, o Club Voleibol Tenerife conseguiu dez títulos de Liga: 1992, 1997, 1998, 1999, 2000, 2001, 2002, 2004, 2005 e 2006. Tamén se proclamou once veces campión de Copa: 1991, 1997, 1998, 1999, 2000, 2001, 2002, 2003, 2004, 2005 e 2006. E finalmente conseguiu seis Supercopas en 1992, 2002, 2003, 2004, 2005 e 2008.

## Palmarés
***10 Superligas:** 1992, 1997, 1998, 1999, 2000, 2001, 2002, 2004, 2005 e 2006.
***11 Copas da Raíña:** 1991, 1997, 1998, 1999, 2000, 2001, 2002, 2003, 2004, 2005 e 2006.
***6 Supercopas de España:** 1992, 2002, 2003, 2004, 2005 e 2008.
***1 Indesit Champions League:** 2004

## Véxase tamén
### Outros artigos
* Club Voleibol Aguere

### Ligazóns externas
* Web oficial do club
* Real Federación Española de Voleibol - Superliga Femenina
* Federación Canaria de Voleibol
María Xesús Sáinz

**María Xesús Amparo Sáinz García**, nada en Santander o 1 de setembro de 1949, é unha política galega vinculada ao PPdeG.

## Traxectoria 
É Licenciada en Filoloxía Románica, catedrática de Lingua e Literatura españolas e inspectora de Educación en excedencia. Foi Directora Xeral de Ensinanzas Medias e conselleira de Educación entre 1986 e 1987. Foi senadora designada pola comunidade Autónoma de Galicia de 1986 a 1989. Foi deputada pola provincia da Coruña por AP e logo polo PPdeG na IV, V, VI, VII e VIII lexislaturas (1989-2008). É senadora pola Coruña dende as eleccións de 2008 e revalidou a súa cadeira no Senado nas eleccións de 2011.
## Véxase tamén 
### Outros artigos 
* Lista de senadores galegos desde a Transición

### Ligazóns externas 
* Ficha na páxina web do Senado de España
* Foro Unives: Apoio de Mª Jesús Sainz a investigación universitaria, no Senado 18-2-2009
* Blog de actividades políticas de Mª Jesús Sainz
João Lúcio

**João Lúcio Pousão Pereira**, nado en Olhão o 4 de xullo de 1880 e finado o 26 de outubro de 1918, foi un poeta portugués, sobriño do pintor Henrique Pousão.

## Traxectoria 
João Lúcio comezou con só doce anos a publicar os seus primeiros versos no xornal *O Olhanense*. Sendo estudante no Liceu de Faro, fundou e dirixiu un xornal literario titulado *O Echo da Academia*. Acabados os estudos en Faro, foi estudar dereito a Coímbra en 1897, onde coñeceu a Teixeira de Pascoaes, Augusto de Castro, Alfredo Pimenta, Afonso Lopes Vieira, Fausto Guedes Teixeira e Augusto Gil, entre outros. João Lúcio colaborou con poemas seus en diversos xornais e revistas literarias nacionais. Fundou en 1899 un quincenario titulado *O Reyno do Algarve*. En 1901 publicou o seu primeiro libro, *Descendo*, aclamado pola crítica da época.

Ó regresar a Olhão en 1902, João Lúcio adquiriu fama como avogado, dadas as súas dotes como orador. Segundo os xornais da época, cada vez que o poeta acudía ó xulgado a sala enchíase. O poeta, monárquico, comezou como editor literario do semanario farense *O Sul*, xornal ligado ó Partido Regenerador Liberal de João Franco, en cuxas listas concorre e gaña un lugar, en 1906, para a Câmara dos Deputados. Foi nomeado presidente da comisión administrativa da Câmara Municipal de Olhão. Porén, en 1905, publicara *O Meu Algarve*.

Coa instauración da República, o poeta abandonou a política e comezou a viaxar coa súa familia por Europa. Publicou en 1913 *Na Asa do Sonho*. Probablemente inspirado polas súas viaxes, João Lúcio fixo construír unha casa de orixinal deseño nos Pinheiros de Marim, nos arredores de Olhão, a onde pensaba retirarse despois de abandonar a avogacía.

En 1914, invitado por Teixeira de Pascoaes, asociouse á Renascença Portuguesa, publicando un único poema na revista *A Águia*.

O 26 de outubro de 1918, João Lúcio morreu de pneumonía na casa que mandara construír, cando tiña 38 anos de idade. Postumamente, en 1921, foi publicado o libro de poemas *Espalhando Fantasmas*.

## Principais obras 
* *Descendo* (1901).
* *O Meu Algarve* (1903).
* *Na Asa do Sonho* (1913).
* *Espalhando Fantasmas* (1921).

## Véxase tamén 
### Ligazóns externas 
* Artigo sobre João Lúcio na páxina da APOS, Associação de Valorização do Património Cultural e Ambiental de Olhão.
Obstacle 1

"**Obstacle 1**" é unha canción da banda estadounidense de post-punk revival Interpol, editado como sinxelo do seu álbum *Turn On the Bright Lights* o 11 de novembro do 2002. Posteriormente o produtor Arthur Baker realizou un remix que foi lanzado o 15 de setembro de 2003. O seu vídeo musical foi dirixido por Floria Sigismondi.

"Obstacle 1" aparece como canción xogable no videoxogo *Guitar Hero World Tour*. A cantante Charlotte Martin ten unha versión do tema no seu álbum de 2007 *Reproductions*.

## Listaxe de cancións 
### Sinxelo de 2002
**CD**
# "Obstacle 1" – 4:11
# "PDA" (Live KCRW Morning Becomes Eclectic Session) – 4:56
# "Hands Away" (Live Peel Session) – 3:10

**Vinilo de 7"**
# "Obstacle 1" – 4:11
# "Obstacle 2" (Live Peel Session) – 3:50

### Sinxelo de 2003
**Remix CD (OLE594-2):**
# "Obstacle 1" (Arthur Baker Remix Edit) – 4:17
# "Obstacle 1" (Arthur Baker Remix Long Version) – 5:55
# "Obstacle 1" (Radio Edit) – 3:36

**Vinilo de 7"**
# "Obstacle 1" (Arthur Baker Remix Edit) – 4:17
# "Obstacle 1" (Live Black Session) – 4:18

**DVD**
# "Obstacle 1" (vídeo) – 3:47
# "Specialist" (Live Black Session) (son) – 6:34
# "Leif Erikson" (Live Black Session) (son) – 3:55
Joaquín Yarza Luaces

**Joaquín Yarza Luaces**, nado en Ferrol o 16 de agosto de 1936 e finado en Barcelona o 6 de marzo de 2016, foi un historiador da arte galego.

## Traxectoria
Fillo de Joaquín Yarza Ormazábal e de Carmen Luaces Grandal, naceu en Ferrol en 1936. Tras formarse na Universidade Complutense de Madrid, converteuse en profesor da Universidade de Barcelona e despois catedrático da Universidade Autónoma de Barcelona, onde desenvolveu un longo labor como docente. Medievalista eminente, dedicouse ao estudo da miniatura medieval e renacentista. Estudoso de Gil de Siloé, foi un dos teóricos da personalidade do escultor Alejo de Vahía.

Dirixiu o catálogo de escultura e pintura medieval do Museu Frederic Marès de Barcelona (1991). Entre os seus traballos destaca o estudo feito en 1996 do *Libro de horas da raíña María de Navarra*, obra do pintor catalán Ferrer Bassa, o que o levou a dubidar por comparación estilística sobre a autoría dos murais do Mosteiro de Pedralbes, documentados como dese autor e considerados como a súa obra magna. Tamén estudou os retablos góticos de Manresa, editando un libro destinado ao público culto pero non necesariamente especializado.

Foi comisario de diversas exposicións, así como membro da xunta de cualificación, valoración e exportación de bens do Patrimonio Histórico Español do Ministerio de Cultura de España, e foi encargado da xunta homónima da Generalitat de Cataluña.

## Obra
**Arte y arquitectura en España 500-1250* (1979).
**Retaules gòtics de la Seu de Manresa* (1993).

## Notas 
## Véxase tamén
### Bibliografía 
* 
* 
### Ligazóns externas
* Obres no catálogo colectivo das Universidades de Cataluny .
Excusatio non petita, accusatio manifesta

***Excusatio non petita, accusatio manifesta*** é unha locución latina de orixe medieval, usada como aforismo, sentenza ou frase lapidaria.

Podería traducirse como «desculpa non pedida, culpa manifesta», sinalando que quen se escusa por unha falta sen que ninguén llo pedise está a sinalarse como autor da falta.

Unha expresión similar é usada por Xerome de Estridón na súa cuarta epístola, cando di *dum excusare credis, accusas* («mentres pensas que escusas, acusas»).

## Notas
Cabo da Nave

O **cabo da Nave** ou **cabo Mar da Nave** é o segundo cabo máis occidental de Galicia e da España peninsular logo do cabo Touriñán. 

Sitúase no concello coruñés de Fisterra, en plena Costa da Morte, a uns 5&nbsp;km do cabo Fisterra.